ભગવાન શિવને પામવા માટે નગાધિરાજ હિમાલય અને અપ્સરા મેનકાની પુત્રી પાર્વતી ઘોર તપશ્વર્યા કરી રહી હતી.મનમાં એક જ સંકલ્પ હતો – ભગવાન શિવને પામવાનો,એની જીવનસંગિની બનવાનો.મહાદેવને રીઝવવા એ કાંઇ સહેલી વાત નહોતી.અનેક મહર્ષિઓએ,દેવોએ,દાનવોએ મહાદેવના એક દર્શન માટે થઇને હાડ ગળાવી નાખેલા.અને એ જ રસ્તે પાર્વતી પણ જઇ રહી હતી!એના માટે આ જગતમાં માત્ર એક જ નામ અને એક જ ધ્યેય હતું – શિવ,શિવ અને શિવ!